b'\n_START_ARTICLE_\nPandaigdigang Pamanang Pook\n_START_PARAGRAPH_\nAng isang Pandaigdigang Pamanang Pook (Ingles: World Heritage Site) ay isang pook (tulad ng gubat, bundok, lawa, disyerto, bantayog, gusali, lungsod, atbp.) na itinala ng Kapisanang Pang-edukasyon, Pang-agham at Pangkultura ng mga Nagkakaisang Bansa (UNESCO) bilang pook na may natatanging kultural o pisikal na kahalagahan. Pinapanatili ang tala ng mga Pandaigdigang Pamanang Pook ng Komite sa Pamanang Pandaigdig, na binubuo ng 21 bansang inihalal mula sa kanilang Asemblea Heneral.'